Svetla Stefanova Dimitrova (; s. 27. tammikuuta 1970 Burgas) on bulgarialainen entinen yleisurheilija, joka kilpaili aluksi seitsenottelussa, mutta erikoistui myöhemmin pika-aitajuoksuun. Hän voitti hopeaa MM-kisoissa 1997 ja kultaa sekä vuoden 1994 että 1998 EM-kisoissa. Lisäksi Dimitrova oli mukana Bulgarian pronssia voittaneessa pikaviestijoukkueessa EM-kisoissa 1994. Hän osallistui seitsenottelussa olympialaisiin vuosina 1988 ja 1992 sekä 100 metrin aidoissa vuosina 1996 ja 2000. Dimitrovan paras olympiasijoitus on viides sija vuoden 1992 olympiaseitsenottelusta.